《秋日》
宋代·王令

秋日不照天，秋云自明晦。
脱叶下衰草，蜩蝉事今退。
天地功方成，草木犹怨顇。
志士感所怀，长吁下清泪。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。